Diari Oficial de la Generalitat Valenciana


Sumari del DOGV 7882, del 27-09-2016 (2016/7270)

RESOLUCIÓ de 7 de juliol de 2016, de la Subdirecció General de Relacions Laborals, per la qual es disposa el depòsit i publicitat dels nous estatuts de l'organització empresarial denominada Associació Valenciana de la Indústria de l'Automoció.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7270


Data del document
:   07-07-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 7 de juliol de 2016, de la Subdirecció General de Relacions Laborals, per la qual es disposa el depòsit i publicitat dels nous estatuts de l'organització empresarial denominada Associació Valenciana de la Indústria de l'Automoció. [2016/7270]  
Ha sigut admés el depòsit dels nous estatuts de l'organització empresarial denominada Associació Valenciana de la Indústria de l'Automoció, després de comprovar que reuneix els requisits previstos en la Llei 19/1977, d'1 d'abril, sobre regulació del dret d'associació sindical (BOE 04.04.1977); el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (DOCV 26.05.2016).  
La sol·licitud va ser formulada per mitjà d'un escrit presentat el dia 20 de maig de 2016. Observats defectes en la documentació presentada, se'n va requerir l'esmena, la qual es va portar a efecte el dia 22 de juny de 2016.  
La modificació dels estatuts va ser aprovada en les assemblees generals celebrades els dies 31 de maig de 2011 i 19 d'abril de 2016, i afecta el conjunt de l'articulat. La certificació de l'acord consta firmada pel secretari, Alejandro Ríos Navarro, amb el vistiplau del president, Emilio Orta Fernández.  
S'indica que en els estatuts consta com a domicili de l'entitat el polígon industrial Joan Carles I, avinguda de la Foia, número 8, edifici 3, 1r, porta 2, d'Almussafes, 46679, que el seu àmbit territorial és la Comunitat Valenciana, i el funcional, les empreses fabricants de vehicles, components, de maquinària o operadors logístics.  
Es disposa la publicitat de la present resolució per mitjà de la seua inserció en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda Navarro Reverter, núm. 2, 1r planta, de València, el qual pot ser impugnat davant de la Sala del Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals ve determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i per l'article 4.4 de l'Ordre 1/2016  
  
València, 7 de juliol de 2016.- El subdirector general de Relacions Laborals: Juan Ignacio Soler Tormo.